Woman from Tokyo

Το Woman from Tokyo είναι τραγούδι του χαρντ ροκ συγκροτήματος Deep Purple, το οποίο κυκλοφόρησε το 1973 και συμπεριλαμβάνεται στο δίσκο "Who Do We Think We Are". Είναι το πρώτο κομμάτι του δίσκου και κυκλοφόρησε σε μορφή σινγκλ σε παγκόσμια κλίμακα εκτός Μεγάλης Βρετανίας, γνωρίζοντας αρκετά μεγάλη επιτυχία, ιδιαίτερα στις χώρες της κεντρικής Ευρώπης, ενώ έχει γίνει ένα από γνωστότερα τραγούδια του συγκροτήματος.

 Στις αρχές της δεκαετίας του '70, οι Deep Purple ήταν ένα από τα πρώτα ροκ συγκροτήματα που επισκέφθηκαν την Ιαπωνία και οι στίχοι του τραγουδιού έχουν γραφτεί προς τιμήν των οπαδών τους στη χώρα του ανατέλλοντος Ηλίου. Αυτό προέρχεται από τις προγραμματισμένες εμφανίσεις τους στην Ιαπωνία τον Αύγουστο του 1972, αφού ένα μήνα νωρίτερα είχαν παραμείνει στη Ρώμη για ηχογραφήσεις. Παρ' όλα αυτά, από τις συγκεκριμένες προσπάθειες προέκυψε μόνο αυτό το κομμάτι, λόγω της ψυχολογίας των μελών του συγκροτήματος και κάποιων προβλημάτων ήχου που υπήρχαν στο στούντιο. Στις 17 Φεβρουαρίου του 1973 κυκλοφόρησε σε μορφή 7" σινγκλ με το "Super Trouper" στη δεύτερη πλευρά του, ενώ το Μάρτιο του ίδιου έτους, κυκλοφόρησε στην Ιταλία, τη Γερμανία, τη Γαλλία και την Ισπανία, με το "Black Night" στη δεύτερη πλευρά του σε ζωντανή εκτέλεση από το 1972, ηχογραφημένο στην Ιαπωνία. Η ίδια έκδοση κυκλοφόρησε στις Ηνωμένες Πολιτείες τρεις μήνες αργότερα. Το "Woman from Tokyo" σκαρφάλωσε στο Top-20 σε αρκετές ευρωπαϊκές χώρες, όντας το τελευταίο σινγκλ του συγκροτήματος που γνώρισε ευρεία επιτυχία. Μικρότερη ήταν η επιτυχία του στις Ηνωμένες Πολιτείες, τον Καναδά και την Αυστραλία, όπου μπήκε στις χαμηλές θέσεις των καταλόγων επιτυχιών, ενώ δεν κυκλοφόρησε ποτέ στην πατρίδα των Deep Purple. Το "Woman from Tokyo" παίχτηκε ζωντανά για ένα μικρό διάστημα, αφού πέντε μήνες μετά την κυκλοφορία του "Who Do We Think We Are", ο τραγουδιστής Ίαν Γκίλαν και ο μπασίστας Ρότζερ Γκλόβερ αποχώρησαν από το συγκρότημα, με αποτέλεσμα η νέα σύνθεση με τους Κόβερντεϊλ και Χιούζ, να το συμπεριλάβει πολύ λίγες φορές στις ζωντανές της εμφανίσεις. Μετά την επανένωση της κλασικής σύνθεσης του συγκροτήματος το 1984, το "Woman from Tokyo" επανήλθε στο set list του συγκροτήματος στο οποίο παρέμεινε από τότε. Ζωντανές ηχογραφήσεις του "Woman from Tokyo" υπάρχουν στους εξής δίσκους: Last Concert in Japan (1977) Nobody's Perfect (1988) Come Hell or High Water (1994) Live at the Olympia '96 (1997) Total Abandon: Australia '99 (1999) The Soundboard Series (2001) Live in Europe 1993 (2006) Live at Montreux 1996 (2006) Live at Montreux 2011 (2011) Live In Verona (2014) Live in Newcastle 2001 (2019) Woman from Tokyo (σινγκλ) Επίσημη κυκλοφορία: 17 Φεβρουαρίου 1973 Το "Woman from Tokyo" ηχογραφήθηκε από τη δεύτερη σειρά μελών του συγκροτήματος. Η εν λόγω σειρά έμεινε στην ιστορία ως η πιο επιτυχημένη και χαρακτηριστική των Deep Purple. Τα μέλη της ήταν τα εξής: Ίαν Γκίλαν - φωνητικά Ρίτσι Μπλάκμορ - κιθάρα Τζον Λορντ - πλήκτρα Ρότζερ Γκλόβερ - μπάσο Ίαν Πέις - τύμπανα Who Do We Think We Are 25th Anniversary CD Booklet 2000 EMI Records The Complete Deep Purple, Michael Heatley, Reynolds & Hearn, 2005 Ελληνικά τσαρτ Woman from Tokyo - Deep Purple | Song Info | AllMusic Στίχοι Woman from Tokyo Guitar Tabs 1 Guitar Tabs 2 Guitar Tabs 3 Bass Tabs